  Майя Бывальцева 1–7 шуркынмонэ Удмуртиын творчествоя мастер-классъёсын «Вкусно. Интересно. Национально» акци ортчоз. Ужрад Калыкъёслэн огазеяськон нуналзылы но Удмуртилэн кунлык нуналэзлы сӥземын. Со сярысь элькунысь дышетонъя но тодосъя министерстволэн пресс-службаез ивортӥз. Кыкез ик праздникъёс 4-тӥ шуркынмонэ пусйисько. Сюбегатонъёс кутэмен валче, туэ ужрадъёс онлайн амалэн ортчозы. Дышетскисьёс но бадӟымъёс кӧня ке ӧръёсъя видеороликъёс гожтыны быгато: - йӧскалык сиёнъёсты пӧранъя мастер-класс; - йӧскалык ибырвесь, талисман, шудон лэсьтон; - йӧскалык дӥськулэсь ёзлюкетсэ лэсьтон; - пӧртэм калыкъёслэн эктонъёссылэн люкетъёсызлэсь зараядка; - йӧскалык пужыосъя мастер-класс (пыдкутчан, дӥсь вылэ пужы пуктон, аквагрим). Акцие пыриськон понна 3 минутозь видеоролик лэсьтоно. Монтаж дыръя роликлэн кутсконаз праздниклэсь заставказэ пуктоно, сое  кыскыны луэ.  1–7 шуркынмонэ видеороликез мерлыко вотэсъёсы #мыедины #мывместе #Удмуртияобъединяет хештегъёсын поттоно.  Тодэ вайытом, озьы ик мерлыко вотэсъёсын удмыртлыклы сӥзем марафон ялӥзы. Тегъёс: Мерлык Ижкар Удмуртия праздникъёс видео  